10.8.2022
FI
Euroopan unionin virallinen lehti
L 208/5
KOMISSION TÄYTÄNTÖÖNPANOASETUS (EU) 2022/1387, annettu 9 päivänä elokuuta 2022, lopullisen polkumyyntitullin käyttöön ottamisesta tiettyjen Kiinan kansantasavallasta, Japanista, Korean tasavallasta, Venäjän federaatiosta ja Amerikan yhdysvalloista peräisin olevien piiseosteisesta sähköteknisestä teräksestä valmistettujen raesuunnattujen levyvalmisteiden tuonnissa Euroopan parlamentin ja neuvoston asetuksen (EU) 2016/1036 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen annetun täytäntöönpanoasetuksen (EU) 2022/58 muuttamisesta
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen, ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1036 (1) ja erityisesti sen 14 artiklan 1 kohdan, sekä katsoo seuraavaa: (1)
Tiettyjen Kiinan kansantasavallasta, Japanista, Korean tasavallasta, Venäjän federaatiosta ja Amerikan yhdysvalloista peräisin olevien piiseosteisesta sähköteknisestä teräksestä valmistettujen raesuunnattujen levyvalmisteiden, jäljempänä ’GOES-tuotteet’, tuontiin sovelletaan komission täytäntöönpanoasetuksella (EU) 2022/58 (2) käyttöön otettua lopullista polkumyyntitullia.
(2)
Amerikan yhdysvalloissa, jäljempänä ’Yhdysvallat’, sijaitseva yritys AK Steel Corporation, jäljempänä ’pyynnön esittäjä’, jonka Taric (3)-lisäkoodi on C044 ja jonka unioniin suuntautuvaan GOES-tuotteiden vientiin sovelletaan 22 prosentin suuruista polkumyynnin vastaista arvotullia, ilmoitti 7 päivänä heinäkuuta 2021 komissiolle muuttaneensa nimensä muotoon ”Cleveland-Cliffs Steel Corporation” ja, että sen kotipaikka on Ohiossa, Yhdysvalloissa.
(3)
Yritys pyysi komissiota vahvistamaan, että nimenmuutos ei vaikuta sen oikeuteen hyötyä yksilöllisestä polkumyynti­ tullista, jota siihen sovellettiin sen aiemmalla nimellä.
(4)
Komissio pyysi yritystä vastaamaan kyselylomakkeeseen, joka toimitettiin 20 päivänä elokuuta 2021.
Lisäselvennyksiä toimitettiin 3 päivänä tammikuuta 2022.
(5)
Komissio totesi toimitettuja tietoja tarkasteltuaan, että nimenmuutos oli asiaankuuluvien viranomaisten asianmukaisesti rekisteröimä eikä aiheuttanut uutta suhdetta muihin yritysryhmiin, joita komissio ei tutkinut.
(6)
Komissio arvioi muun muassa seuraavat pyynnön esittäjän toimittamat täydentävät asiakirjat: muutosta koskeva todistus, yrityksen rekisteröintitodistukset ja tarkastetut tilinpäätökset.
Unionin tuotannonalaa kuultiin pyynnön osalta, mutta se ei esittänyt huomautuksia.
(7)
Nimenmuutos ei näin ollen vaikuta täytäntöönpanoasetuksen (EU) 2022/58 päätelmiin eikä eritoten yritykseen sovellettavaan polkumyynnin vastaiseen arvotulliin.
(8)
Nimenmuutoksen olisi tultava voimaan päivänä, jona yritys ilmoitti komissiolle muuttaneensa nimensä (ks. johdanto-osan 2 kappale).
(9)
Ottaen huomioon edellisissä kappaleissa esitetyt seikat komissio katsoi aiheelliseksi muuttaa täytäntöönpanoasetusta (EU) 2022/58, jotta siinä otettaisiin huomioon yrityksen, jolle oli aiemmin osoitettu Taric-lisäkoodi C044, muuttunut nimi.
(1) EUVL L 176, 30.6.2016, s. 21. (2) Komission täytäntöönpanoasetus (EU) 2022/58, annettu 14 päivänä tammikuuta 2022, lopullisen polkumyyntitullin käyttöön ottamisesta tiettyjen Kiinan kansantasavallasta, Japanista, Korean tasavallasta, Venäjän federaatiosta ja Amerikan yhdysvalloista peräisin olevien piiseosteisesta sähköteknisestä teräksestä valmistettujen raesuunnattujen levyvalmisteiden tuonnissa Euroopan parlamentin ja neuvoston asetuksen (EU) 2016/1036 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen (EUVL L 10, 17.1.2022, s. 17).
(3) Euroopan unionin yhtenäistariffi.